สลด! รถตู้พุ่งชนคนในแคนาดาเบื้องต้นตาย 9 ศพ เจ็บ 16 คน
สลด! รถตู้พุ่งชนคนในแคนาดาเบื้องต้นตาย 9 ศพ เจ็บ 16 คน
24 เม.ย. 2561

ผู้สื่อข่าวรายงานงานว่า เกิดเหตุคนขับรถตู้พุ่งเข้าใส่ฝูงชนที่กำลังเดินอยู่บนถนนในพื้นที่ตอนเหนือของเมืองโตรอนโต ประเทศแคนาดา เมื่อเวลา 13.30 น. ( 24.30 น. ตามเวลาประเทศไทย)วานนี้ ส่งผลให้มีผู้เสียชีวิตอย่างน้อย 9 คน และบาดเจ็บ 16 คน
ปีเตอร์ ยุน ผู้บัญชาการตำรวจเมืองโตรอนโตเปิดเผยว่า เหตุการณ์ดังกล่าวเกิดขึ้นเมื่อเวลาประมาณ 13.30 น.ตามเวลาท้องถิ่นเมื่อวานนี้ โดยเจ้าหน้าที่ตำรวจได้จับตัวชายผู้ต้องสงสัยได้ 1 คน และกำลังสอบสวนหาแรงจูงใจในการก่อเหตุครั้งนี้
สำนักข่าวเกียวโดรายงานว่า เหตุการณ์ดังกล่าวไม่ได้ส่งผลกระทบต่อการประชุมรัฐมนตรีต่างประเทศกลุ่ม G7 ซึ่งกำลังจัดขึ้นที่เมืองโตรอนโตในขณะนี้ โดยกลุ่ม G7 ประกอบไปด้วย อังกฤษ แคนาดา ฝรั่งเศส เยอรมนี อิตาลี ญี่ปุ่น สหรัฐอเมริกา และสหภาพยุโรป


 